Ego Odo, dux Burgundię, notum facio presentibus et futuris quod pro remedio animę meę et predecessorum meorum, vineam quamdam apud Pomarcum, quę dicitur de Charmet, donavi canonicis Belnensis, jure perpetuo possidendam. Si vero dominam meam Delfinam, vel fratrem meum Delfinum villam Belnę et Pomarcum recuperare contigerit, impetrarent ab eis ut vineam ipsam eorum concessione predicti canonici quiete possiderent. Concessi etiam eisdem canonicis et decimam vini quam apud Pomarcum habent, nisi de ipsorum voluntate nullus ab eis requirat nec aliquam molestiam inferat, sed etiam partem quam habent in jamdicta decima tam legitimam eis habere faciam quam legitime duas partes in eadem capio. Ut autem hoc in posterum ratum habeatur, presentem cartam sigillo meo feci communiri. Actum est hoc anno Verbi incarnati millesimo C°XC°IX°.